Imigracioni zakon bez kontroverznih odredbi
Samo nekoliko sati pre nego što je stupio na snagu, sudija federalnog suda blokirala neke ključne delove imigracionog zakona
Za protivnike najstrožeg imigracionog zakona u Americi, juče je bio dan za slavlje. Oni drugi, koji podržavaju zakon, kažu da su novosti da diskutabilni delovi zakona neće danas stupiti na snagu, samo manja prepreku na putu. izjavila je guvernerka Arizone Džen Bruer. Federalni sudija, Suzan Bolton, u sredu je blokirala odredbe zakona koji pripadnicima policije daju ovlašćenja da, na osnovu sopstvene procene, provere imigracioni status svake osobe koja je privedena ili uhapšena. Stopirana je i odredba kojom bi imigranti bili obavezni da u svakom momentu imaju važeća dokumenta koja će potvrditi njihov legalan boravak u zemlji. Time bi takodje postalo nezakonito da bilo ko bez legalnog boravka traži posao na javnim mestima. Zakonodavno telo države Arizone, u kojoj su na vlasti republikanci, pre 3 meseca usvojilo je ovaj strogi imigracioni zakon, koji je danas trebalo da stupi na snagu, nastojeći da tako prebace oko pola miliona ilegalnih imigranata preko granice i da prekinu lanac trgovine ljudima i drogom. Arizona se graniči sa Meksikom i na udaru je ilegalne imigracije i kriminala. priča Dejvid Gauan, republikanski kongresmen iz Arizone. Sudija Suzan Bolton kaže da je presudila na ovaj način jer “postoji velika mogućnost da bi policajci pogrešno hapsili legalne imigrante” kao i da bi povećanje broja legitimisanja i privodjenja opteretilo federalni budžet čija su sredstva potrebna za druge stvari. ocenjuje profesor na Univerzitetu Kalifornije, Ervin Čemerinski. Iako više od 60 odsto Amerikanaca podržava strogi anti-imigracioni zakon u Arizoni to nije bio razlog da latinoamerička zajednica širom Sjedinjenih Država ne uživa u momentu pobede. , kaže Rozamaria Soto, imigrantkinja bez dokumenata. , smatra Toj Sjoberg iz Finiksa, Arizone. Odredba koja je ostala u zakonu, i time danas stupila na snagu, je da je nezakonito zapošljavati ilegalne imigrante. Takodje, novim zakonom Arizoni je sada dozvoljeno da ne dozvoli gradovima u toj državi da postanu tzv. prihvatilišta, što je protivno federalnom imigracionom zakonu. Američki predsednik Obama rekao je da je zakon države Arizone “obmanjujući” dok su drugi upozorili da bi sporne odredbe zakona mogle da navedu policiju na rasno profilisanje.